CELEX: 62012TN0230
Language: bg
Date: 2012-05-23 00:00:00
Title: Дело T-230/12: Жалба, подадена на 23 май 2012 г. — Axa Belgium/Комисия

11.8.2012   
            
            
               BG
            
            
               Официален вестник на Европейския съюз
            
            
               C 243/21
            
         Жалба, подадена на 23 май 2012 г. — Axa Belgium/Комисия
   (Дело T-230/12)
   2012/C 243/38
   Език на производството: френски
   
      Страни
   
   
      Жалбоподател: Axa Belgium (Брюксел, Белгия) (представител: адв. G. Cleenewerck de Crayencour)
   
      Ответник: Европейска комисия
   
      Искания на жалбоподателя
   
   Жалбоподателят иска Общият съд:
   
               —
            
            
               да отмени дебитни известия № 7141101047 за 1 590,62 EUR от 23.3.2012 г. и № 7141101053 за 10 160,88 EUR от 23.3.2012 г.;
            
         
               —
            
            
               да отмени плащането, осъществено чрез прихващане на вземания със задължения на Комисията с писмо от 26 март 2012 г., адресирано до Axa Belgium S.A. (писмо под номер D (2012) C4 — B.2 — 000212, подписано от г-н B. от Генерална дирекция „Бюджет“);
            
         
               —
            
            
               да осъди Комисията да заплати съдебните разноски.
            
         
      Правни основания и основни доводи
   
   Жалбоподателят излага две правни основания в подкрепа на своята жалба.
   
               1.
            
            
               Първото правно основание е изведено от нарушението на Договорите и от допусната грешка при прилагане на правото, доколкото Комисията издала дебитни известия за необосновани вземания и предприела събиране чрез прихващане на вземания, които не били установени, ликвидни и изискуеми. Жалбоподателят твърди, че Комисията претендира суми, които надхвърлят общоприето допустимото, в рамките на встъпването на Комисията в правата на своите длъжностни лица, пострадали при произшествия, причинителите на които са застраховани от жалбоподателя за гражданска отговорност.
            
         
               2.
            
            
               Второто правно основание е изведено от нарушението на принципа на добро администриране и на оправданите правни очаквания, тъй като Комисията предприела прихващане въпреки договорното задължение да не го прави и въпреки обстоятелството, че в продължение на много години е приемала уреждането на споровете чрез преговори, без да прибягва до прихващане и изчаквайки съответните решения на белгийските съдилища.